kardosdrur/scandi-wiki huggingface dataset:
Groupe du Rassemblement démocratique et social européen

Gruppen for den europæiske demokratiske og sociale samling (fransk: Groupe du Rassemblement démocratique et social européen) (RDSE) er en gruppe i det franske senat.

Gruppen blev stiftet i 1892, og den er den ældste gruppe i senatet. Oprindeligt hed gruppen Den venstredemokratiske Gruppe (Groupe de la Gauche Démocratique), og den har senere haft andre navne. Det nuværende navn er fra 1995.

Begge de to radikale partier er repræsenterede i gruppen, derfor betragtes den undertiden som senatets radikale gruppe.

Sammensætning 
I 2020 havde gruppen 15 medlemmer.

Radikale medlemmer 
 4 senatorer fra Den radikale bevægelse (MR)
 2 senatorer fra Det radikale venstreparti (PRG)

Andre medlemmer 
 3 senatorer fra Socialistpartiet (PS)
 én senator fra La Force du 13 (LFD13)
 3 senatorer fra Diverse venstre (DVG)
 én senator fra Territorier og fremskridt (TdP)
 én senator fra Republikanerne (LR), der repræsenter Saint-Pierre og Miquelon

Formand 
Den 3. oktober 2017 blev Jean-Claude Requier (dengang PRG, senere MR) valgt til formand for RDSE.

Gruppens navne 
 1892 – Den venstredemokratiske Gruppe (Groupe de la Gauche Démocratique)
 1907 – Den venstredemokratiske, radikale og radikal-socialistiske Gruppe (Groupe de la Gauche Démocratique Radicale et Radical-Socialiste)
 1949 – Gruppen for samling af venstrerepublikanere og venstredemokrater (Groupe du Rassemblement des Gauches Républicaines et de la Gauche Démocratique)
 1951 – Gruppen af venstredemokrater og for samling af venstrerepublikanere (Groupe de la Gauche Démocratique et du Rassemblement des Gauches Républicaines)
 1956 – Gruppen af venstredemokrater (Groupe de la Gauche Démocratique)
 1989 – Gruppen for den europæiske demokratiske samling (Groupe du Rassemblement Démocratique Européen)
 1995 – Gruppen for den europæiske demokratiske og sociale samling (Groupe du Rassemblement Démocratique et Social Européen) (RDSE)

Grupper i det franske senat
Politiske partier i Frankrig
Socialliberale partier
Etableret i 1892
19 år

19 år (Originaltitel Alice Adams) er en amerikansk dramafilm fra 1935, instrueret af George Stevens og med Katharine Hepburn i hovedrollen.
Filmen blev lavet af RKO og blev produceret af Pandro S. Berman. Manuskriptet er skrevet af Dorothy Yost, Mortimer Offner og Jane Murfin og er baseret på romanen Alice Adams af Booth Tarkington.
Filmen modtog Oscarnomineringer for bedste film og bedste kvindelige hovedrolle.

Produktion 
Filmen fra 1935 var den anden filmatisering af Tarkingtons roman. Der blev lavet en stumfilmsversion i 1923, instrueret af Rowland V. Lee.

Katharine Hepburn ville have at George Cukor skulle intruere filmen, han var allerede i gang med at instruere David Copperfield
Cukor anbefalede hende at vælge enten William Wyler eller George Stevens til at instruere. Selvom Hepburn foretrak den tyskfødte Wyler, foretrak producer Pandro S. Berman den amerikanske George Stevens.

Filmens handling afviger betydeligt fra romanen. Vigtist er det, at romanen skildrer Alice som fremmedgjort fra Russell. Det originale manuskript skrevet af Dorothy Yost og Jane Murfin endte med at Alice og Russell bliver forelskede i hinanden, men Stevens var så utilfreds med manuskriptet og slutningen at han og vennen Mortimer Offner
og Hepburn kasserede det meste af manuskriptet og omskrev det (ved hjælp af dialog fra romanen).
Dette manuskript endte med at forholdet mellem Alice og Russell går op i røg, og slutter med en scene hvor Alice går på sekretærskole. Men Burman og lederne på RKO ønskede en lykkelig slutning, hvor Alice får Russell. Stevens og Hepburn modsatte sig denne ændring.
Berman søgte hjælp hos Cukor og de blev enige omat den mere realistiske afslutning ville være som gift for billetsalget, så manuskriptet blev ændret igen så Russell bliver forelsket i Alice og vinder hendes hjerte.

Referencer

Eksterne henvisninger 
 

Amerikanske film fra 1935
Melodramaer fra USA
Film instrueret af George Stevens
Sort-hvide film fra USA
Engelsksprogede film
Broadway Melodi 1936

Broadway melodi 1936 (Originaltitel Broadway Melody of 1936) er en filmmusical udgivet af Metro-Goldwyn-Mayer i 1935.
Filmen var en slags efterfølger til den succesfulde film The Broadway Melody, som blev udgivet i 1929, selvom der ikke er nogen forbindelse i handlingen til den tidligere film udover titlen og noget af musikken.

Filmen blev nomineret til 3 Oscarstatuetter ved Oscaruddelingen 1936: Bedste film, bedste historie og bedste danseinstruktion, og vandt den sidste.

Referencer

Eksterne henvisninger 
 

Amerikanske film fra 1935
Musicalfilm fra USA
Sort-hvide film fra USA
Engelsksprogede film
The Father

The Father er en dramafilm instrueret af Florian Zeller i sin debut som instruktør, baseret på hans skuespil Le Pére fra 2012.
Filmen er en Fransk-britisk co-produktion med Anthony Hopkins, Olivia Colman, Mark Gatiss, Imogen Poots, Rufus Sewell og Olivia Williams på rollelisten. Den handler om en aldrende mand der skal håndtere sit fremskredne hukommelsestab.

Filmen havde verdenspremiere på Sundance Film Festival den 27. januar 2020 og får efter planen premiere i Danmark 10. juni 2021.
Filmen fik ros af kritikerne, der fremhævede Hopkins og Colmans skuespil og dens portræt af demens.

Filmen blev nomineret til 6 Oscarstatuetter ved Oscaruddelingen 2021 inklusiv Bedste film, bedste mandlige hovedrolle (Hopkins) og bedste kvindelige birolle (Colman).

Referencer

Kilder og Eksterne henvisninger 
 

Britiske film fra 2020
Engelsksprogede film
Film fra Storbritannien
Dramafilm fra Storbritannien
Film fra Frankrig
Dramafilm fra Frankrig
Franske film fra 2020
Judas and the Black Messiah

Judas and the Black Messiah er en amerikansk biografisk film fra 2021, der handler om forræderiet mod Fred Hampton (spillet af Daniel Kaluuya), formand for De Sorte Pantere i Illinois, i slutningen af 1960'ernes Chicago, begået af FBI-informanten William O'Neal (spillet af Lakeith Stanfield).
Filmen er instrueret og produceret af Shaka King, som skrev manuskriptet sammen mde Will Berson, baseret på en historie af de to og Kenny og Keith Lucas.

En filmbiografi om Fred Hampton havede været i støbeskeen i flere år, hvor både Lucas-brødrene og Berson skrev og forhandlede manuskripter hver for sig siden 2014. Bersons version blev næsten lavet med F. Gary Gray som instruktør, men da det faldt igennem, blev King hyret til at styre projektet.
De medvirkende tiltrådte i 2019 og optagelserne startede i efteråret i Ohio.

Judas and the Black Meddiah havde premiere på Sundance Film Festival den 1. februar 2021. Filmen blev hyldet af kritikerne, der roste Kings instruktion, skuespillernes præstationer (især Kaluuyas og Stanfields) og filmens temaer.
Filmen blev nomineret til 6 Oscarstatuetter ved Oscaruddelingen 2021 inklusiv Bedste film og både Stanfield og Kaluuya blev nomineret til en Oscar for bedste mandlige birolle.

Kilder og Eksterne henvisninger 
 

Amerikanske film fra 2021
Engelsksprogede film
Film fra Warner Bros.
Dramafilm fra USA
Biografiske film fra USA
Alaskaspove

Alaskaspove (Numenius tahitiensis) er en monotypisk art i familien Sneppefugle. Arten sorteres i slægten Numenius, som i alt består af otte arter. Arten yngler i Vest-Alaska, fra Seward til Yukondeltaet,  og overvintrer på øer omkring Ækvator i Stillehavet (Oceanien).

Udseende 
Alaskaspoven bliver cirka 40–44 cm lang; hannen vejr typisk 254–553 gram, hunnen cirka 372–796 gram; vingespændet udgør cirka 82–90 cm. Hunnen bliver i snit en del større end hannen. Fuglen har en spraglet lys grundfarvet fjerdragt, med mørk spraglet overside og lys underside uden linjer. Den har for spover det typiske lange nedbøjede næb som henover sommeren har en rosa base og mørk næbspids, medens den om vinteren er helmørk. 

I alle dragter har den grå ben, hvid eller lys beige underside og underdel og en lys hale med mørke tværgående linjer. Oversiden er mørkebrun med indlæg af gråt og med store sandfarvede prikker. Den har et kraftig lys øjenbrynlinje i stærk kontrast til sit mørke dragtmønster. Den har en mørk  hovedbund og savner småspovens lyse hoved bånd. Brystet er stiplet i gråt og brunt. Dens nederste vingedæksler er rødbrune. 

Alaskaspoven har strålelignende fjer, hvor benene møder kroppen, og det er disse, der har givet arten det engelske navn Bristle-thigh Curlew .

Kilder 

Mågevadefugle
Groupe Agir ensemble

Groupe Agir ensemble er gruppe i den franske nationalforsamling. Gruppen blev dannet den 20. maj 2020.

Sammensætning i 2020 
Ved sin oprettelse i 2020 havde gruppen 21 medlemmer:
 14 medlemmer fra Agir.
 2 medlemmer fra Den radikale bevægelse.
 2 medlemmer fra den uafhængige midte.
 et medlem La République en marche !.
 et medlem fra Fransk Polynesien.
 et medlem fra uafhængige højre.

Parlamentarisk placering 
Ved valget i 2017 blev knapt halvdelen af gruppens medlemmer valgte som repræsentanter for Republikanerne. Den anden halvdel kom især fra La République en marche !.

Efterfølgende gik et flertal af Republikanerne i opposition til præsident Emmanuel Macron's regeringer. Et republikansk mindretal ville samarbejde med præsidenten. 

Den 26. november 2017 dannede mindretallet partiet Agir, det konstruktive højre, der nu er kernen i Groupe Agir ensemble. 

Gruppen var repræsenteret i Regeringen Édouard Philippe II og i Jean Castex's regering.

Gruppen efter valget i 2022  
Efter valget i 2022 består Agir-gruppen af 22 medlemmer. 

De fordeler sig således:

 Otte medlemmer fra Agir.
 Otte medlemmer, der repræsenterer både Agir og Horizons. 
 To medlemmer fra det radikale parti.     
 Et medlem fra La République en marche !
 Et medlem fra Fransk Polynesien. 
 To medlemmer fra det uafhængige højre.
 

Grupper i den franske nationalforsamlings 16. valgperiode
Grupper i den franske nationalforsamlings 15. valgperiode
Politiske partier i Frankrig
Etableret i 2020
GLR

GLR har flere betydninger:

 Generelt Landbrugsregister
 Central Mountain Air, et canadisk flyselskab
 Gartell Light Railway, i England
 Gaylord Regional Airport, i Michigan
 Glaro-Twabo (sprog)
 Glória Station, en del af metroen i Rio de Janeiro
 George Lincoln Rockwell, grundlægger af det amerikanske nazistparti
 GLRA2, et protein
 GLR-parser
 Glycinreceptor
 Greater London Radio, nu BBC Radio London
 Grupo Latino de Radio, et amerikansk radionetværk
 Gwalior Light Railway, i Indien
Nomadland

Nomadland er en amerikansk dramafilm fra 2020, skrevet, klippet, produceret og instrueret af Chloé Zhao. Filmen har Frances McDormand i hovedrollen som en kvinde der forlader sin hjemby Empire i Nevada, efter sin mands død og den eneste industri i byen lukker,
for at være "husløs" og rejse rundt i USA. Filmen har også David Strathaim i en birolle, sammen med de virkelige nomader Linda May, Swankie og Bob Wells som fiktive versioner af sig selv.
Filmen er baseret på bogen Nomadland: Surviving America in the Twenty-First Century af Jessica Bruder.

Filmen havde premiere den 11.september 2020 på Filmfestivalen i Venedig, hvor den vandt Guldløven. Den vandt også People's Choice Award ved Toronto Film Festival. Filmen får biografpremiere i Danmark den 6. maj 2021.

Filmen blev nomineret til seks Oscarstatuetter, hvor den vandt prisen for bedste film, bedste instruktør og bedste kvindelige hovedrolle.
Filmen vandt en Golden Globe for bedste film - drama og en for bedste instruktør

Referencer

Kilder og Eksterne henvisninger 
 

Amerikanske film fra 2020
Engelsksprogede film
Dramafilm fra USA
Roadmovies
Guldløvevindere
Golden Globe for bedste film - drama
Oscar for bedste film
Promising Young Woman

Promising Young Woman er en amerikansk komediefilm fra 2020, skrevet og instrueret af Emerald Fennell i sin debut som spillefilmsinstruktør. Den har Carey Mulligan i hovedrollen som en kvinde der vil hævne hendes bedste vens død, som var et voldtægtsoffer.
Bo Burnham, Alison Brie, Clancy Brown, Jennifer Coolidge, Laverne Cox og Connie Britton er også på rollelisten.

Filmen havde verdenspremiere den 25. januar 2020 på Sundance Film Festival. og fik biografpremiere i USA den 25. december 2020. I Danmark får filmen biografpremiere den 6. maj 2021.
Filmen blev nomineret til 5 Oscarstatuetter inklusive Bedste film, bedste instruktør og bedste kvindelige hovedrolle (Mulligan), og vandt en Oscar for bedste originale manuskript.

Produktion 
Emerald Fennell udtænkte filmens koncept i 2017, og solgte manuskriptet til Margot Robbies produktionsfirma LuckyChap Entertainment, efter at have pitchet åbningsscenen.
I januar 2019 blev det annonceret at Carey Mulligan skulle spille hovedrollen i filmen og at den skulle instrueres af Fennell.
I marts 2019 kom Bo Burnham, Alison Brie, Connie Britton, Adam Brody, Jennifer Coolidge, Laverne Cox, Max Greenfield, Christopher Mintz-Plasse, Sam Richardson og Molly Shannon på rollelisten.
Og Angela Zhou og Clancy Brown blev tilføjet i april. Filmoptagelserne begyndte i Los Angeles den 26. marts 2019, og varede i 23 dage.

Referencer

Kilder og Eksterne henvisninger 
 

Amerikanske film fra 2020
Engelsksprogede film
Komediefilm fra USA
Sound of Metal

Sound of Metal er en amerikansk dramafilm fra 2020, instrueret af Darius Marder med Riz Ahmed i hovedrollen som en heavy metal-trommeslager, der mister sin hørelse.
Filmen har også Olivia Cooke, Paul Raci, Lauren Ridloff og Mathieu Amalric på rollelisten. 

Sound of Metal havde verdenspremiere på Toronto Film Festival den 6. september 2019. Amazon Studios udgav filmen i biograferne den 20. november 2020 og på Prime Video den 4. december 2020. I Danmark får filmen biografpremiere den 6. maj 2021.

Filmen var nomineret til seks Oscarstatuetter inklusiv en Oscar for bedste film og vandt to af dem: Oscar for bedste lyd samt klipning, sidstnævnte gik til Mikkel E.G. Nielsen.

Referencer

Kilder og Eksterne henvisninger 
 

Amerikanske film fra 2019
Engelsksprogede film
Dramafilm fra USA
The Trial of the Chicago 7

The Trial of the Chicago 7 er en amerikansk er en amerikansk historisk retsdramafilm skrevet og instrueret af Aaron Sorkin. Filmen har Yahya Abdul-Mateen II, Sacha Baron Cohen, Joseph Gordon-Levitt, Michael Keaton, Frank Langella, John Carroll Lynch, Eddie Redmayne, Mark Rylance, Jeremy Strong og Ben Shenkman i hovedrollerne

Sorkin skrev oprindeligt manuskriptet i 2007, med den intention at have Steven Spielberg som instruktør med en rollebesætning bestående af ukendte skuespillere. Manuskriptforfatternes strejke i 2007 og bekymringer om budgettet tvang Spielberg til at droppe ud som instruktør, Sorkin blev offentliggjort som instruktør i oktober 2018.
Filmoptagelserne fandt sted i efteråret 2019 i Chicago og omkring New Jersey.

Filmen blev nomineret til seks Oscarstatuetter inklusiv bedste film og bedste mandlige birolle (Baron Cohen).

Referencer

Kilder og Eksterne henvisninger 
 

Amerikanske film fra 2020
Engelsksprogede film
Dramafilm fra USA
Film fra Paramount
Film fra Netflix
Ma Rainey's Black Bottom

Ma Rainey's Black Bottom er en amerikansk er en amerikansk dramafilm fra 2020 instrueret af George C. Wolfe skrevet af Ruben Santiago-Hudson, baseret på August Wilsons skuespil af samme navn .
Filmen og skuespillet fokuserer på Ma Rainey, en indflydelsesrig bluessanger, og dramatiserer en turbulent optagelsessession i 1920'ernes Chicago.

Filmen er produceret af Denzel Washington, Todd Black og Dany Wolf. Filmen har Viola Davis og Chadwick Boseman i hovedrollerne og har Glynn Turman og Colman Domingo i biroller.
Projektet var oprindeligt annonceret sammen med Washingtons Fences fra 2013 som del af en ti-filmaftale med HBO. Filmatiseringen flyttede senere til Netflix, og filmoptagelserne startede i Pittsburgh i 2019.
Boseman døde under postproduktionen i august 2020, hvilket gjorde at filmen blev hans sidste. Filmen er dedikeret til hans minde.

Ma Rainey's Black Bottom havde en begrænset biografpremiere den 25. november 2020, inden den blev gjort tilgængelig for streaming på Netflix den 18. december. Filmen blev kåret til en af de ti bedste film i 2020 af American Film Institute.

Filmen var nomineret til fem Oscarstatuetter og vandt to for bedste kostumer og bedste makeup.

Produktion 
Denzel Washington havde oprindeligt en aftale med tv-netværket HBO om at producere ni af dramatikeren August Wilsons skuespil til film, med Ma Rainey's Black Bottom iblandt dem.
I juni 2019 blev aftalen flyttet til Netflix. Viola Davis, Chadwick Boseman, Glynn Turman, Colman Domingo og Michael Potts var blevet castet til filmen og George C. Wolfe blev instruktør.
I juli 2019 blev Taylour Paige, Jonny Coyne, Jeremy Shamos, og Dusan Brown castet til filmen.
Maxayn Lewis sang de fleste af Raineys sange for Davis.

Filmoptagelserne startede den 8. juli 2019 i Pittsburgh og blev færdiggjort den 16. august 2019.

Den 28. august 2020 døde Boseman af tyktarmskræft under postproduktionen, hvilket betød, at hans rolle i filmen blev hans sidste. Filmen er dedikeret til hans minde.

Udgivelse 
Filmen havde premiere i udvalgte den 25. november 2020, inden den begyndte at streame på Netflix den 18. december.
Filmen blev den mest sete film på Netflix i dens åbningsweekend.

Kritisk respons 
På Rotten Tomatoes har filmen en vurdering på 98% baseret på 284 anmeldelser, med en gennemsnitlig bedømmelse på 8.2/10.
Metacritic tildelte filmen en vægtet gennemsnitskarakter på 87 ud af 100, baseret på 46 kritikere, hvilket indikerede "universal anerkendelse".

Referencer

Kilder og Eksterne henvisninger 
 

Amerikanske film fra 2020
Engelsksprogede film
Dramafilm fra USA
Film fra Netflix
The United States vs. Billie Holiday

The United States vs. Billie Holiday er en amerikansk er en amerikansk biografisk dramafilm fra 2021, der handler om sangerinden Billie Holiday, baseret på bogen Chasing the Scream: The First and Last Days of the War on Drugs af Johann Hari.
Filmen er instrueret af Lee Daniels og har Andra Day i titelrollen sammen med Trevante Rhodes, Leslie Jordan, Natasha Lyonne og Garrett Hedlund.

Oprindeligt skulle filmen udgives i biograferne af Paramount Pictures, men filmen blev solgt til Hulu i december 2020 og blev udgivet digitalt i USA den 26. februar 2021. Day blev nomineret til en Oscar for bedste kvindelige hovedrolle og vandt en Golden Globe for bedste skuespillerinde.

Produktion 
Udviklingen af en biografisk film om Billie Holiday blev annonceret i september 2019 med Lee Daniels som instruktør. Tittelrollen skulle spilles af Andra Day og Trevante Rhodes, Garrett Hedlund og Natasha Lyonne var også på rollelisten.
Evan Ross, Dana Gourrier og Erik LaRay Harvey blev tilføjet senere samme måned.
Øvrig casting blev annonceret i oktober.
Daniels var tøvende med at caste Day fordi hun kun havde beskedne skuespillererfaring, men blev overbevist efter han havde set et iPhone-klip med hende, sendt fra hendes skuespilstræner.

Filmoptagelserne begyndte den 6. oktober 2019 i Montreal.

Kritisk respons 
Rotten Tomatoes rapporterede at 55% af 1967 kritikere var positive, med en gennemsnitsbedømmelse på 5.4/10.
På Metacritic fik filmen en gennesmsnitsbedømmelse på 52 ud af 100, baseret på 43 kritikere, hvilket indikere "blandede eller gennemsnitlige anmeldelser."

Referencer

Kilder og Eksterne henvisninger 
 

Amerikanske film fra 2021
Engelsksprogede film
Dramafilm fra USA
Biografiske film fra USA
Substans

Inden for filosofi er substans noget grundlæggende, noget selvstændigt, en grundlæggende del af verden.

Substansbegrebet hos Aristoteles 
Aristoteles (384-322 f.Kr.) bruger begrebet substans om den enkelte ting, for eksempel en hammer eller et menneske. Den enkelte ting eksisterer i kraft af sig selv. Den er ikke afhængig af noget andet for at eksistere. Substansen i en hammer er det grundlæggende ved enkelttingen hammer. Den er det, der gør den enkelte hammer til netop denne hammer.

Aristoteles´ substansbegreb har fået betydning for transsubstantiationslæren i den romersk-katolske kirke. Denne lære går ud på, at der ved nadveren sker en forvandling af brødets substans til Jesu Kristi legemes substans, og at der sker en forvandling af vinens substans til Jesu Kristi blods substans.

Substansbegrebet hos Descartes 
Descartes (1596-1650) bruger begrebet substans om to grundlæggende og væsensforskellige dele af verden: bevidsthed og materie (den tænkende substans og den materielle substans). Han bruger begrebet i forbindelse med sin beskrivelse af mennesket: Mennesket er et dobbeltvæsen, der er sammensat af den tænkende substans (sjælen) og den materielle substans (legemet). Se dualisme. Sjælen kan ikke forklares ud fra legemet, og legemet kan ikke forklares ud fra sjælen.

Se også 
 Dualisme
 Legeme
 Monisme
 Sjæl

Referencer

Litteratur 
 Jimmy Zander Hagen: Erkendelse og sandhed. Nordisk Forlag 2000. 
 Litteraturhåndbogen. Gyldendal 1987. 
 Politikens filosofileksikon. Politiken 2010. 

Filosofi
One Night in Miami...

One Night in Miami... er en amerikansk dramafilm fra 2020 instrueret af Regina King i sin første spillefilmsdebut med et manuskript af Kemp Powers baseret på sit skuespil af samme navn fra 2013.
Filmen er en fiktiv fortælling om et møde, i februar 1964, mellem Malcolm X, Muhammad Ali, Jim Brown og Sam Cooke i et værelse i Hampton House, hvor de fejre Alis overraskende titelsejr over Sonny Liston.
Filmen har Kingsley Ben-Adir, Eli Goree, Aldis Hodge og Leslie Odom Jr. i hovedrollerne, med Lance Reddick, Joaquina Kalukango, Nicolette Robinson og Beau Bridges på rollelisten.

One Night in Miami... havde verdenspremiere på Filmfestivalen i Venedig den 7. september 2020. Det var første gang for en afroamerikansk kvindelig instruktør.
Filmen blev udgivet i udvalgte biografer af Amazon Studios den 25, december 2020, inden den blev udgivet digitalt på Prime Video den 15. januar 2021.

Filmen blev nomineret til tre Oscarstatuetter for bedste mandlige birolle til Odom, bedste filmatisering og bedste sang.

Produktion 
I juli 2019 rapporterede Deadline Hollywood at Regina King skulle instruere og producere Powers manuskript.
I januar 2020 annoncerede King at hun havde castet Kingsley Ben-Adir, Eli Goree, Aldis Hodge, Leslie Odom Jr. og Lance Reddick i de ledende roller.

Filmoptagelserne begyndte i januar 2020 i New Orleans.

Udgivelse 
Filmen havde verdenspremiere ved Filmfestivalen i Venedig den 7. september 2020.
Den blev også vist ved Toronto Film Festival

Amazon Studios erhvervede sig de verdensomspændte distributionsrettigheder for filmen i juli 2020.
Det blev annonceret at filmen skulle have en begrænset biografudgivelse den 25. december 2020, og blev udgivet digital på Prime Video den 15. januar 2021.

Kritisk respons 
Rotten Tomatoes giver en bedømmelse på 98% baseret på 320 anmeldelser, med en gennemsnitlig vurdering 8.3/10.
Metacritic giver filmen en gennemsnitsbedømmelse på 83 ud af 100, baseret på 51 kritikere, hvilket indikere "universel anerkendelse".

Lee Marshall fra Filmmagasinet Ekko giver filmen 5 stjerner ud af 6 stjerner og skriver om instruktøren at "Scene for scene træffer hun de kunstneriske valg, der løfter One Night in Miami fra at være et godt kammerspil til at være en fremragende film."
Freja Dam fra Soundvenue giver filmen 5 ud af 6 stjerner og skriver: "For det første er dialog og skuespil så medrivende, at man glemmer de forholdsvist ensidige omgivelser. Regina King er et fornemt eksempel på, at skuespillere ofte er gode personinstruktører. Alle fire leverer intense og nuancerede præstationer, og stjernerne føles som rigtige mennesker frem for udvendige imitationer."

Referencer

Kilder og Eksterne henvisninger 
 

Amerikanske film fra 2020
Engelsksprogede film
Dramafilm fra USA